**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.011 „Продуктивни инвестиции в аквакултурите“, по мярка 2.2 „Продуктивни инвестиции в аквакултурите“ по**

**Програмата за морско дело и рибарство 2014 - 2020 г. (ПМДР),**

**одобрени с Докладна записка № 93-7015/24.10.2019 г.**

**от Ръководителя на Управляващия орган на ПМДР**

**I. Въпрос на Никола Иванов:**

***From:*** *Н. Иванов [mailto:nkst@abv.bg]*

***Sent:*** *Friday, October 18, 2019 4:40 PM*

***To:*** *pmdr*

***Subject:*** *Въпрос по мярка 2.2. „Продуктивни инвестиции в аквакултурите“*

*Уважаеми госпожи и господа,*

*Обръщам се към Вас с въпрос по процедура BG14MFOP001-2.011 „Продуктивни инвестиции в аквакултурите“ , мярка 2.2. „Продуктивни инвестиции в аквакултурите“ от ПМДР.*

*Във въпроси и отговори по мярка 5.4., на въпрос от 03.10.2019г. дали ще е допустимо подаването на проектно предложение с приложен входящ номер на някой от изискуемите документи, сте отговорили, че ще е допустимо при определени условия. Това правило ще бъде ли приложимо и към настоящата процедура?*

**Отговор:**

Във връзка с множеството отворени процедури за прием на проектни предложения УО на ПМДР предприема унифициран подход към кандидатите по всички мерки. Намаляването на административното бреме върху бенефициентите чрез облекчаване на режима за предоставяне на задължителни изискуеми документи при определени условия, доведе до много положителни резултати. Поради тази причина УО създава възможност кандидатите да подават проектното си предложение с прикаченo доказателствено удостоверение, че са предприети необходимите действия за издаване на изискуемия документ. Условието, което следва да се спазва, е кандидатът при подаване на заявление за издаването горепосочения, да е предвидил необходимото време, но поради неспазване на нормативно определения срок за неговото издаване от компетентния орган и това обстоятелство обективно е попречило да бъде представен необходимия документ пред Управляващия орган.

За повече информация, УО на ПМДР предоставя отговор на въпрос по схема BG14MFOP001-5.007 „Преработване на продуктите от риболов и аквакултури”,мярка 5.4 „Преработване на продуктите от риболов и аквакултури”, получен на 09.10.2019 г. Указанията се считат приложими за всички мерки на ПМДР:

**„I. Въпроси на „Лотус Адвайзъри Тийм“ ЕООД:**

***From:*** *Office Lotus [**office@lateam.biz**]*

***Sent:*** *Thursday, October 3, 2019 1:41 PM*

***To:*** *pmdr*

***Subject:*** *Въпрос по процедура BG14MFOP001-5.007*

*Уважаеми дами и господа,*

*В процесът по подготовка на проектни предложение по процедура BG14MFOP001-5.007 „Преработване на продуктите от риболов и аквакултури”, потенциалните кандидати се сблъскват с пречки да набавят изискуемите документи по независещи от тях причини.*

*Типичен случай в контекста на предизборна ситуация (местни избори) е невъзможността да се набавят изискуеми документи от общините.*

*Забавянето би било фатално за кандидата от гледна точка на изискванията в Насоките за кандидатстване.*

***Въпрос:***

*С оглед минимизиране на риска потенциални бенефициенти да бъдат отхвърлени поради невъзможността да предоставят определен документ, който се издава от държавен или общински орган да бъде допустимо депозирането на входящ номер.*

*Подобна практика беше възприета в процедура BG14MFOP001-5.005 и оказа положително въздействие върху потенциалните бенефициенти.*

*С уважение,*

*„Лотус Адвайзъри Тийм“ ЕООД*

**Отговор:**

Потенциалните кандидати в някои случаи, наистина се сблъскват със забавяне на издаването на документи от страна на държавни или общински органи и те не могат да получат изискуеми документи от условията за кандидатстване по мярката. В други случаи, обаче кандидатите просто не са се съобразили с необходимото нормативно регламентирано време за издаването на даден документ от съответния държавен или общински орган.

Предвид необходимостта от минимизиране на риска потенциални кандидати да бъдат отхвърлени поради невъзможността да предоставят документ, който е ненавременно издаден от държавен или общински орган и същевременно да не се нарушава равнопоставеността между кандидатите, УО на ПМДР **при доказано забавяне на издаването на документи над нормативно определените срокове от държавна или общинска администрация, или поради забавяне на съответната институция поради това, че изчаква съгласувателно становище или друг документ от друг административен орган,** ще допуска разглеждането на проекти на такива кандидат-бенефициенти, но не по-късно от нормативно определения срок за оценка на проектното предложение, съгласно ЗУСЕСИФ.

В случаите на ненавременно издаден документ от държавен или общински орган, бенефициентът следва да докаже, че е предприел необходимите действия за издаване на изискуемия документ, като е предвидил необходимото време, но поради неспазване на нормативно определения срок за неговото издаване от компетентния орган и това обстоятелство обективно е попречило да бъде представен необходимия документ пред Управляващия орган. Кандидатът представя пред УО на ПМДР документ, съдържащ искането на бенефициента пред съответния държавен и/или общински орган, от коeто е видно, че срокът за издаване на документа от съответната администрация е изтекъл и предстои издаване на съответния документ в срок, определен от отговорната администрация, но не по-късно от нормативно определения срок за оценка на проектното предложение.“

**-------------------------------------------------------------------------------------------------------------------------------------------------**

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.011 „Продуктивни инвестиции в аквакултурите“,**

**мярка 2.2. „Продуктивни инвестиции в аквакултурите“,**

**Програма за морско дело и рибарство 2014-2020 г. (ПМДР),**

**одобрени с Докладна записка № 93-6799 / 15.10.2019 г.**

**от Ръководителя на Управляващия орган на ПМДР**

*Забележка: Въпросите на кандидатите се публикуват в курсив „Italic” без допълнителна редакция.*

**I. Въпроси на Иванка Петрова:**

***From:*** *Иванка Петрова [**ipa@abv.bg**]*

***Sent:*** *Tuesday, September 10, 2019 1:53 PM*

***To:*** *pmdr*

***Subject:*** *въпрос по процедура BG14MFOP001-2.011*

*Уважаеми дами и господа,*

*В указанията за кандидатстване към открита процедура за подбор на проекти BG14MFOP001-2.011 "Продуктивни инвестиции в акватултурите" по мярка 2.2 в т.13.1 Допустими дейности и отбелязано, че съгласно подточка 1.6 са допустими:* ***Инвестиции с цел повишаване добавената стойност на рибната и нерибната продукция и подобряване качеството и безопасността на продукта.***

*Освен това е посочено, че съгласно подточка 1.12 допустими за финансиране са свързани с:* ***Диверсификация чрез развиване на допълнителни дейности, свързани с основната дейност на стопанството за производство на аквакултури, включително за риболовен туризъм, свързани с аквакултурните екологични услуги или образователни дейности в областта на аквакултурите.***

*Предвид гореизложеното възниква необходимост от ясен отговор на следните въпроси:*

*1. Допустими ри са разходи за изграждане на ресторант към сградата за персонала, която ще се намира на територията на аквакултурния обект. безспорно чрез продажба на част от произведената продукция в ресторанта ще се допринесе за* ***повишаване добавената стойност на рибата, кактко и разбира се ще се привлекат голям брой риболовни туристи?***

*2.В случай, че се инвестира в създаване на* ***Център за образователни дейности в областта на аквакултурите допустими ли са разходи за конферетна зала с оборудване и помещения за настаняване и хранене на участниците в обучението и в какъв размер?***

*С уважение,*

*Иванка Петрова*

**Отговори:**

Зададените въпроси и в двата случая се отнасят до допълнителни дейности, които са свързани с основната дейност на стопанството за аквакултури.

Съгласно параграф 2 на чл. 48 от Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета, подпомагането по параграф 1, буква з) диверсификацията на доходите на предприятията за аквакултури чрез развиване на допълнителни дейности, се предоставя на предприятия за аквакултури **само ако допълнителните дейности са свързани с основната дейност на предприятието в областта на аквакултурите**, включително за риболовен туризъм, свързани с аквакултурите екологични услуги или образователни дейности в областта на аквакултурите.

Разходите за допълнителни дейности, които са свързани с основната дейност на стопанството за аквакултури, както е посочено в подточка 1.12 на т. 13 от УК **са допустими**. УО на ПМДР обръща внимание, че допълнителните дейности са компонент (съпътстващи) към основната дейност (производство на аквакултури) в проектното предложение. В тази връзка, УО на ПМДР ще счита за допустими разходите за допълнителни дейности, единствено на такива, които са свързани и произтичат от основната дейност на стопанството за аквакултури по конкретното проектно предложение. **Разходите за допълнителните дейности трябва да са съотносими към размера на разходите за основната дейност (рибовъдство/отглеждане на аквакултури) на съответният проект, които следва да бъдат преобладаваща част от същите.** УО на ПМДР няма да приема за допустими разходи за допълнителни дейности, които са непропорционални на основната дейност на обекта за аквакултури, предмет на проекта.

УО на ПМДР напомня също, че допълнителните дейности следва да съвпадат с целите на подпомагане по мярката и да допринасят за тяхното постигане.

Необходимо е допълнителните дейности, който ще бъдат развивани да намерят детайлно изражение в бизнес плана на кандидатите, както и ясно да се посочи тяхното отражение върху жизнеспособността на обекта за аквакултури.

Тези дейности следва да са съобразени и да водят до изпълнението на индикаторите по т. 7 от УК.

**В случай на неизпълнение на индикаторите за резултат, заложени в проектното предложение на кандидата ще бъдат наложени финансови корекции** съгласно разпоредбите на Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с ПМС № 57 от 28 март 2017 г.

**II. Въпрос на Иванка Дудова, ЕНПРОМ ЕООД:**

***From:*** *Ivanka [**ivanka@enprombg.com**]*

***Sent:*** *Thursday, September 26, 2019 3:59 PM*

***To:*** *pmdr*

***Subject:*** *ВЪПРОСИ ПО ПРОЦЕДУРА BG14MFOP001-2.011 "Продуктивни инвестиции в аквакултурите"*

*Здравейте,*

*Във връзка с Процедура чрез подбор на проекти BG14MFOP001-2.011 „Продуктивни инвестиции в аквакултурите“*

*Един от изискуемите документи в т. 24. Списък на документите, които се подават на етап кандидатстване е 42. Трудова книжка – копие и/или еквивалентен документ, доказваща професионален опит. (документите са задължителни за доказване на професионален опит по специалността).*

*Не става яно професионалният опит на кого е необходимо да бъде доказан – на лицето изотвило технологичния проект, на управителя на предприятието кандидат или на друго лице? Моля за пояснение.*

*С Уважение,*

*Иванка Дудова | Ivanka Dudova*

**

***ЕНПРОМ ЕООД***

*Адрес – София (Централен ОФИС)*

*Ул. Бяло поле 12, офис 1*

*02 995 09 53*

*0876 729 278*

*ivanka@enprombg.com*

[*www.enprombg.com*](http://www.enprombg.com/)

**Отговор:**

С документът под № 42. Трудова книжка, доказваща професионален опит (копие и/или еквивалентен документ) в т. 24. Списък на документите, които се подават на етап кандидатстване от Условията за кандидатстване по мярка мярка 2.2. „Продуктивни инвестиции в аквакултурите“, процедура BG14MFOP001-2.011 „Продуктивни инвестиции в аквакултурите“ **се доказва професионалния опит на лицето, изготвило Технологичния проект.**

**III. Въпрос на „Лотус Адвайзъри Тийм“ ЕООД:**

***From:*** *Office Lotus [**office@lateam.biz**]*

***Sent:*** *Thursday, September 26, 2019 3:03 PM*

***To:*** *pmdr*

***Subject:*** *ВЪПРОС ПО ПРОЦЕДУРА BG14MFOP001-2.011 „Продуктивни инвестиции в аквакултурите“*

*Уважаеми дами и господа,*

*Във връзка с обявен прием на проектни предложени по процедура BG14MFOP001-2.011 – „Продуктивни инвестиции в аквакултурите“ моля да бъде разяснено следното:*

*В т. 15 към т. 24 "Списък на документите, които се подават на етап кандидатстване" е посочено : „Технологичен проект, който е в съответствие с Наредба № 18 от 4.11.2016 г. за съдържанието на технологичното описание и технологичната схема на производство на аквакултура****, изготвен от специалист с образователна степен „магистър“ или по-висока научна степен (звание) по някоя от следните специалности: рибно стопанство, рибовъдство, аквакултура, ихтиология или друга еквивалентна на изброените, или заемащи академична длъжност в изброените области, с професионален опит по специалността не по-малко от 5 години.***

***Непосредствено след точка 14.1.4.3 е посочено:***

*„Технологичният проект следва да бъде съобразен с изискванията на Наредба № 18 от 4 ноември 2016 г. за съдържанието на технологичното описание и технологичната схема на производство на аквакултури и да бъде изготвен от специалист с образователна степен „бакалавър“ или „магистър“ или по-висока научна степен (звание) по някоя от следните специалности: рибно стопанство, рибовъдство, аквакултури, ихтиология или друга еквивалентна на изброените, или заемащи академична длъжност в изброените области. Когато спецификата на технологията налага включването и на експерти от други области, същите се включват като съавтори на проекта (като доказателство се изисква представянето към Формуляра за кандидатстване копие от диплом и документи удостоверващи трудовият стаж по специалността или еквивалентни такива).*

*Изключение от това изискване се допуска за експерти с други специалности, които имат и могат да удостоверят професионален опит* ***и опит в производството на аквакултури не по-малък от 10 (десет) години.***

***Моля да бъде разяснено:***

*Приема ли се за достатъчно Технологичен проект да бъде изготвен от специалист с образователна степен „магистър“ или по-висока научна степен (звание) по някоя от следните специалности: рибно стопанство, рибовъдство, аквакултура, ихтиология или друга еквивалентна на изброените?*

*Или е необходимо съответният специалист да има професионален опит по специалността не по-малко от 5 години ?*

***Поздрави,***

***„Лотус Адвайзъри Тийм“ ЕООД***

**Отговор:**

В Условията за кандидатстване (УК) по процедура чрез подбор на проекти BG14MFOP001-2.011 „Продуктивни инвестиции в аквакултурите“ на мярка 2.2. „Продуктивни инвестиции в аквакултурите“ ясно е посочено, че **лицето изготвило и подписало Технологичния проект следва да отговаря на следните изисквания:** да притежава образователна степен „бакалавър“, „магистър“ или по-висока научна степен (звание) по някоя от следните специалности: рибно стопанство, рибовъдство, аквакултури, ихтиология или друга еквивалентна на изброените, или заемащи академична длъжност в изброените области;

Когато спецификата на технологията налага включването и на експерти от други области, същите се включват като съавтори на технологичния проект, без да е необходимо и те да изпълняват горепосочените изисквания.

**Изключение** от изискванията към експерта изготвил Технологичният проект се допуска за лица с други специалности, които имат и могат да удостоверят професионален опит в производството на аквакултури не по-малък от 10 (десет) години.

*Забележка:* съгласно т. 24 от УК като доказателство се изисква към Формуляра за кандидатстване да бъдат приложени: копие от диплом или документи удостоверващи трудовият стаж по специалността или еквивалентни такива.

**IV. Въпроси на Ева Веселинова:**

***From:*** *Eva Veselinova [**eva\_veselinova\_@abv.bg**]*

***Sent:*** *Thursday, October 3, 2019 10:20 AM*

***To:*** *pmdr*

***Subject:*** *ВЪПРОСИ ПО ПРОЦЕДУРА BG14MFOP001-2.011 „Продуктивни инвестиции в аквакултурите“*

*1. В Условията за кандидатстване, раздел 22 Критерии и методика за оценка на проектните предложения, има описание с какъв документ от списъка с документи се доказва дадения критерий, но смислово няма съответствие между критерий и документ. Например:*

*"По критерий 1 „Вид на предприятието – микро или малко“:*

*Критерият се доказва с документ № 28 от списъка с документи, които се подават на етап кандидатстване по т. 24 от настоящите условия.", а документ № 28 от списъка с документи е "Подписан договор с избрания изпълнител с разбивка на разходите по дейности и платежни документи към него за извършени разходи преди подаване на ФК - прикачен в ИСУН 2020.", което няма нищо общо с определянето на вида предприятие на кандидата.*

*Аналогично, "По критерий 3 „Запазване на съществуващи работни места в стопанството за производство на аквакултури”:*

*Критерият се доказва с документ № 15 от списъка с документи, които се подават на етап кандидатстване по т. 24 от настоящите условия.", а документ № 15 е "Технологичен проект, който е в съответствие с Наредба № 18 от 4.11.2016 г.".*

*"По критерий 4 „Основна дейност от аквакултура (за предходните 3 години 50% от приходите да са от производство на аквакултура)”:*

*Критерият се доказва с документ № 13 и документ № 14 от списъка с документи, които се подават на етап кандидатстване по т. 24 от настоящите условия.", а документи № 13 и № 14 са "Влязло в сила разрешение за строеж" и "Разрешение за поставяне за преместваеми обекти".*

*"По критерий 6 „Подобряване на енергийната и/или ресурсна ефективност”:*

*Критерият се доказва с документ № 25 от списъка с документи, които се подават на етап кандидатстване по т. 24 от настоящите условия.", а документ № 25 е "Технологичен проект, изготвен от правоспособно лице".*

*Моля да посочите коректно с кой документ се доказва съответния критерий.*

*2. В Раздел 24. Списък на документите, които се подават на етап кандидатстване от УК е записано, че Декларации № 1, 2, 3, 4, 5, 6, 7, 9, 11 и 12 трябва да са попълнени, подписани с КЕП и прикачени в ИСУН.*

*Какъв формат следа да бъдат подписаните файлове: "pdf", подписан собственоръчко и с КЕП или "doc/docx", подписан само с КЕП, без ръчен подпис? Подписването с КЕП как следва да е направено като вид – с „Detached signature“ (подписът в отделен файл) или с "Attached Signature" (файл и подпис в един изходен файл)?*

*3. В Раздел 24. Списък на документите, които се подават на етап кандидатстване от УК относно Декларация № 8 и № 10 няма указание в какъв формат да са прикачени в ИСУН. Моля да дадете насоки за форамата на тези деклрации - "pdf", подписан собственоръчко и/или с КЕП или "doc/docx", подписан само с КЕП, без ръчен подпис?*

*4. Относно Документите за попълване - Бизнес планът включва Таблица 1, която "не е задължителна и се попълва само в случаите, когато кандидатът желае да получи междинно плащане за обособена част от инвестицията."*

*Ако кандидатът не желае да получи междинно плащане и няма как да се обособят етапи за извършване на инвестицията, то според написаното следва да не се попълва тази таблица, но в такъв случай къде следва да се опише инвестицията, която се планира по вид, количество, мярка, единична цена и стойност?*

*5. Следва ли показателите за оценка на икономическата жизнеспособност на проекта, описани като формули в Бизнес плана, да се изчисляват и записват като стойност от кандидата и ако да - къде да стане това, тъй като в бланката на Бизнес плана където са формулите не е предвидено поле за попълване?*

**Отговори:**

**1.** В съответствие с чл. 113 от Регламент (ЕС) № 508/2014 и чл. 125 (3) от Регламент (ЕС) № 1303/2013 критериите за подбор са изготвени от УО на ПМДР и одобрени от Комитета за наблюдение на ПМДР. По този начин се гарантира, че УО на ПМДР има ясни насоки зададени от КН и извършвания подбор на проектни предложения за финансиране от ЕФМДР е в съответствие с целите на програмата.

Критериите за подбор по мярката се доказват със следните документи:

* По критерий 1 „Вид на предприятието – микро или малко“: доказва се с документ № 29 - Декларация № 1 за обстоятелствата по чл. 3 и чл. 4 от Закона за малките и средните предприятия.
* По критерий 2 “Създаване на нови работни места“: Работните места трябва да бъдат създадени в стопанството за аквакултури на пълно работно време. Кандидатът заявява намеренията си в описанието на проектното предложение във Формуляра за кандидатстване. Изпълнението на този критерий се проверява от УО на ПМДР в срока за мониторинг чрез справка средно-списъчен брой заети в предприятието.
* По критерий 3 „Запазване на съществуващи работни места в стопанството за производство на аквакултури”: Критерият се доказва с документ № 24 от списъка с документи, които се подават на етап кандидатстване по т. 24 от УК. Критерият се отнася за лица заети на пълно работно време. Кандидатът заявява намеренията си в описанието на проектното предложение във Формуляра за кандидатстване и се задължава да запази съществуващите работни места. Изпълнението на този критерий се проверява от УО на ПМДР в периода на мониторинг чрез справка за средно-списъчен брой заети в предприятието.
* По критерий 4 „Основна дейност от аквакултура (за предходните 3 години 50% от приходите да са от производство на аквакултура)”: Критерият се доказва с документ № 22 и документ № 23 от списъка с документи, които се подават на етап кандидатстване по т. 24 от УК.
* По критерий 5 „ Достигане на положителна Нетна настояща стойност (ННС)“: Критерият се проверява от УО на ПМДР въз основа на извършената проверка на етап административно съответствие и допустимост, чрез изчисляване на нетната настояща стойност.
* По критерий 6 „Подобряване на енергийната и/или ресурсна ефективност”: критерият се доказва с документ № 26 от списъка с документи, които се подават на етап кандидатстване по т. 24 от настоящите условия - енергиен одит или резюме на доклад от обследване за енергийна ефективност на предприятие/промишлена система, съобразно изискванията на Наредба № Е-РД-04-05 от 8 септември 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания.
* По критерий 7 „Подобряване на безопасността и условията на труд”: кандидатите получават точки, ако разходите по този критерий са не по-малко от 1% от общите допустими разходи по проекта.
* По критерий 8 „Модернизация или инвестиция в репродуктивно-производствения процес“: изпълнението на този критерий се проверява от УО на ПМДР за наличие на инвестиции в съоръжения и апарати, свързани с производствени процеси, които включват люпилни кампании, инкубация на хайвер, люпене на хайвер, отглеждане на личинки, зарибителен материал и маточни стада.
* По критерий 9 „ Цялата инвестиция е насочена в отглеждане на видове с добър и много добър пазарен потенциал“: проверката на критерия е свързана с проверка на видовете с добър и много добър пазарен потенциал от Приложение № 1 от УК.
* По критерий 10 „Иновации в стопанството”: Критерият се доказва чрез описание на иновацията в стопанството чрез въвеждането в производствения процес на патент, полезен модел или ноу-хау, което да е включено в технологичния проект и работните проекти за обекта за производство на аквакултури. В случаите, когато прилаганата иновация е собствена разработка следва да се представят Становища от две независими научни организации в областта на аквакултурите, съдържащи оценка за иновативния продукт/процес/съоръжения, доказващи нивото на неговата иновативност и ефекта върху производсвото на риба и други водни организми от прилагането му чрез проектното предложение (документ № 19 от списъка с документи, които се подават на етап кандидатстване по т. 24 от УК).

**2.** Декларациите № № 1 – 12 от т. 24 „Списък на документите, които се подават на етап кандидатстване“ на УК, могат да бъдат попълнени попълнени на хартиен носител, подписани собственоръчно, сканирани и прикачени в ИСУН. Няма също така никаква пречка те да бъдат подписани само с квалифициран електронен подпис (КЕП), т.е. и двата варианта са допустими.

Допустимо е документите да са във всеки един от посочените формати: „.pdf“, „.doc“ или „.docx“. Подписването с КЕП също е допустимо в двата варианта: „Detached signature“ (подписът в отделен файл) или с "Attached Signature" (документ и подпис в един файл).

Когато в процеса на попълване и подаване на проектното предложение е използван подход на подписване на документите с КЕП чрез „Detached signature“ като документът и подписът не се пакетират в един файл, а в два отделни файла - документ и подпис е необходимо да бъдат прикачени тези документи, които са подписани със съответните електронни подписи, за да бъде направена връзката между файл и подпис.

**3.** Виж отговора на въпрос 2.

**4.** Таблица 1 от Бизнес-плана задължително се попълва само в случаите, когато кандидатът желае да получи междинно плащане за обособена част от инвестицията. В случаите, когато кандидатът не желае да получи междинно плащане, попълването на таблица 1 не е задължително и това изрично е посочено в разясненията за нейното попълване.

Когато не се предвижда да се получи междинно плащане, единият вариант е да се представи цялата инвестиция като един (първи) етап от таблица 1 и това обстоятелство се отбележи изрично при попълването на таблицата (да се посочи, че става въпрос за окончателно плащане). Другият подход е да не се попълва таблицата и инвестицията да бъде описана само чрез бюджета в ИСУН, количествените сметки, офертите и др.

**5.** Формулата в Бизнес плана, по която се оценява на икономическата жизнеспособност на проекта, следва да бъде представена като стойност от кандидата, както и как са направени изчисленията.

Това може да стане, като се заместят символите в самата формула с конкретните стойности, независимо, че няма предвидени полета за попълване или като се създаде нов „sheet“ и там се представи цялата информация – начин на изчисление, стойности на използваните показатели и крайният резултат.

**V. Въпрос на Зорислава Георгиева:**

***From:*** *Zorislava Georgieva [**zorislava\_georgieva@abv.bg**]*

***Sent:*** *Friday, October 4, 2019 4:57 PM*

***To:*** *pmdr*

***Subject:*** *въпрос по УК*

*Имам следния въпрос във връзка с Условията за кандидатстване и по-конкретно критериите за подбор:*

*Дружеството има основен предмет на дейност сързана с аквакултури, която е и единствената дейност на предприятието. Всички приходи са от аквакултурно производство (100%), но през една от предходните 3 години няма никакви приходи, поради осъществяване на СМР дейности по язовира, при положение, че през останалите две години от разглеждания период има 100 % приходи от аквакултури ще бъде ли покрит критерий* ***"4. Основна дейност от аквакултура (за предходните три години поне 50% от приходите на кандидата са от аквакултурно производство)"****?*

*Давам пример: през 2016 има 5000 лв. приходи от рибното стопанство, през 2017 - няма никакви приходи поради СМР дейности, през 2018 - 2000 лв приходи от рибното стопанство, друга дейност не е осъществявана освен свързана с аквакултурно производство. Покрива ли се цитирания по-горе критерий за 10 точки?*

*Благодаря!*

**Отговор:**

Съгласно т. 22 „Критерии и методика за оценка на проектните предложения“ на УК по критерий 4 **за всяка една от предходните 3 последователни години, 50% от приходите следва да са от производство на аквакултури**. В случаите, когато за някоя от годините не се изпълнява условието 50% от приходите да са от производство на аквакултури или приходите са нулеви, то не може да бъде покрит критерий 4 и кандидатът не може да получи точки по същия.

**VI. Въпрос на Фани Генева:**

***From:*** *Фани Генева [**newscience.ltd@gmail.com**]*

***Sent:*** *Tuesday, October 8, 2019 10:29 AM*

***To:*** *pmdr*

***Subject:*** *Въпрос по процедура BG14MFOP001-2.011 „Продуктивни инвестиции в аквакултурите“*

*Здравейте,*

*В раздел 14.1.4.2. "Разходи за подготовка на проекта, инженерни проучвания, оценки..." включени ли са като допустими консултантските разходи за изготвяне на проекта?*

*С уважение,*

*Фани Генева*

**Отговор:**

Да, допустими са такъв тип разходи, но само за изготвяне на проектното предложение. Разходите за организация и управление на проектите не могат да се отнасят към предварителните разходи.

Вижте също отговора от 13.09.2019 г. на УО на ПМДР на въпрос № 1 зададен от Ева Веселинова.

**VII. Въпроси на Ева Веселинова:**

***From:*** *Eva Veselinova [**eva\_veselinova\_@abv.bg**]*

***Sent:*** *Tuesday, October 8, 2019 3:17 PM*

***To:*** *pmdr*

***Subject:*** *ВЪПРОСИ ПО ПРОЦЕДУРА BG14MFOP001-2.011 „Продуктивни инвестиции в аквакултурите“*

*Потенциален бенефициент има вече изпълнен проект по ПМДР 2014-2020 за създаване на аквакултурно стопанство и желае да подаде по настоящата мярка проектно предложение, с което ще го модернизира, като повиши енергийната ефективност (инвестира във ВЕИ). В случая няма да има промяна по отношение на приходите от продукция, а ще бъдат намалени разходи за ел. енергия, което ще доведе до повишаване на печалбата. Производствената програма ще остане същата и новият проект ще допълни стария по отношение оптимизирането на разходи.*

*Съгласно Методиката за определяне размера на финансовите корекции по проекти, финансирани от ПМДР 2014-2020:*

*"Когато един бенефициент има повече от един проект със съпоставими видове продукция/услуги в Бизнес плана, неразделна част от Формуляра за кандидатстване, при извършване на мониторинг за изпълнение/неизпълнение,* ***УО на ПМДР изчислява общия сбор на заложените количества/стойности от всичките му проекти за съответния период*** *и разпределя установеното изпълнение/неизпълнение за всеки проект поотделно, съобразно относителната тежест на изпълнението/неизпълнението на всеки проект към общия сбор на заложениете количества/стойности. УО на ПМДР може да приеме и различно разпределение на относителнта тежест на изпълнението/неизпълнението на всеки проект, след представяне на мотивирана обосновка от бенефициента.* ***За едно и също предприятие, бенефициентът отчита продукцията за всеки проект поотделно в отделни аналитични сметки****."*

*1. При така описаната ситуация и записаното в Методиката как следва да се процедира по отношение на коректното попълване на Бизнес плана и производствената програма в него, тъй като няма да има промяна в технологичния проект по отношение на произвежданата продукция и количествата ще бъдат същите каквито са заложение и по вече изпълнения проект? Приходите от втория проект ще бъдат същите, като по първия тъй като се отнасят за същата продукция и не следва да се сумират, както е записано в Методиката, защото новият проект реално допълва вече изпълнения такъв не като внася нови приходи, а като намалява разходи с описаната инвестиция.*

*2. В тази връзка при изчисляване на показателя за Нетна настояща стойност, кои разходи ще се вземат предвид - само текущите инвестиционни разходи по конкретния проект (Io) или се включват и направените вече такива по предходния проект?*

*3. В УК към настоящата процедура пише "При изчисляване на икономическата жизнеспособност на проекта се включва стойността на цялата инвестиция по проекта, т.е. вземат се предвид всички инвестиционни разходи, за които се кандидатства за финансиране, както и тези, за които не се кандидатства за финансиране от ЕФМДР."*

*Въпросът е какви разходи се включват в понятията "цялата инвестиция по проекта" и "тези, за които не се кандидатства за финансиране" от цитирания по-горе текст? Къде се описват разходите, за които не се кандидатства, след като няма предвидена такава таблица в Бизнес плана?*

**Отговори:**

**1.** Сметодиката за определяне на размера на финансовите корекции по проекти, финансирани по Програма за морско дело и рибарство 2014-2020 (Методиката) се дефинират рамките за начина на осъществяване на контрол от УО на ПМДР за изпълнението на задълженията по бизнес-плана от бенефициентите за целият мониторингов период, но това не означава, че с нея се определя как се попълва самият бизнес-план. Не трябва да се смесват двете неща – начина на осъществяване на контрол от УО на ПМДР за изпълнението на бизнес-плана и начина на попълване на същия.

**2.** Изчисляването на показателя за Нетна настояща стойност също няма отношение към мониторинга от УО на ПМДР, съгласно Методиката. Както бизнес-плана се разработва за конкретно проектно предложение, така и инвестиционните разходи за реализацията на конкретен проект се отнасят единствено към него и разходи извършени по други проекти нямат отношение.

**3.** „Цялата инвестиция по проекта“ означава абсолютно всички инвестиционни разходи, които ще бъдат направени за реализацията на съответният проект. За някои от разходите по проекта кандидатът може да реши да не се кандидатства за финансиране от ПМДР, но кои да бъдат тези разходи, може да бъде единствено негово решение.

Подробна разбивка на разходите по проекта, които няма да бъдат обект на финансиране от ЕФМДР, кандидатът може да представи в свободен текст или като нов „sheet“ в бизнес- плана. Разходите по проекта, за които няма да се кандидатства за финансиране от ПМДР, обаче задължително се посочват в раздел „Бюджет“ на формуляра за кандидатстване в ИСУН.

**VIII. Въпроси на Левъридж консулт ООД:**

*From: Левъридж консулт ООД [leverage@abv.bg]*

*Sent: Monday, October 14, 2019 1:08 PM*

*To: pmdr*

*Subject: Въпроси по процедура BG14MFOP001-2.011*

*Здравейте,*

*Във връзка с отворена процедура за кандидатстване BG14MFOP001-2.011 - Продуктивни инвестиции в аквакултурите от Програма за морско дело и рибарство 2014-2020 г., моля за разяснение по следните въпроси:*

***Въпрос 1:***

*Съгласно т. 14.1.3. Допустими за финансиране разходи по настоящата процедура от УК са допустими:*

*14.1.3.6. Специализирани транспортни средства, отговарящи на капацитета и нуждите на*

*стопанството, свързани с производството на и други водни животни, включително*

*придобити чрез финансов лизинг и,*

*14.1.3.8. Специализирана складова техника и складови транспортни средства за*

*обслужване на стопанството (електрокари и мотокари, теглителна техника, транспалетни*

*колички и хладилни контейнери), включително придобити чрез финансов лизинг,*

*Също така за специализираното транспортно средство е описано че: „… За дейността на стопанството извън рамките на същото е допустимо за подпомагане само на един брой специализирано транспортно средство за обслужване на производството….“*

*Подобно изискване не е разписано за специализираната складова техника.*

*По отношение на горното, допустимо ли е закупуване на повече от 1 брой специализирана складова техника, например 1 брой мотокар и 1 брой челен товарач.*

*Моля за разяснение как УО тълкува челния товарач/багер, който служи за вътрешно обслужване на стопанство и почистване на стопанството- като специализиран транспорт или като складова техника?*

*Въпрос 2:*

*Съгласно т. 11.1 Критерий за допустимост на кандидатите от УК описано:*

*„…1.1.2. да са учредени с основен предмет на дейност рибовъдство или еквивалентен в областта на производството на аквакултури, вписан в Търговския регистър и регистъра на юридическите лица с нестопанска цел към Агенцията по вписванията…“*

*Подобно условие за допустимост на кандидатите не е описвано до момента в предходните процедури, а единствено носеше точки при наличие на приходи от аквакултури повече от 50 % в предходните 3 финансови години.*

*Съгласно Методология за определяне на код на основна икономическа дейност по КИД -2008, Националният статистически институт определя основната икономическа дейност на стопанските субекти само веднъж годишно на базата на представените от тях годишни отчети за дейността (ГОД) и осигурено съответствие между съдържанието на отчета и определената дейност. В съответствие с общоприетата единна европейска методология за определяне на основната икономическа дейност на даден о предприятие НСИ използва показателя „ Нетни приходи от продажби ”, който се съдържа в Отчета за приходите и разходите като част от ГОД. В „ Справка за предприятието “ - част от ГОД , раздел „ Икономическа дейност “, стопанският субект /предприятието посочва относителните дялове на нетните приходи от продажби от осъществяваните от него икономически дейности . Въз основа на посочените дейности и съответствието им с останалите отчети и справки в ГОД се изчислява основната дейност съгласно Класификацията на икономическите дейности ( КИД - 2008) по методология , хармонизирана с европейските регламенти . Когато дадена стопанска единица изпълнява повече от две дейности, които попадат в повече от два различни класа на Класификацията на икономическите дейности ( КИД - 2008), и никоя от тях не формира повече от 50% от нетните приходи, класифицирането на единицата по основна икономическа дейност се определя по т.нар. Метод „от горе надолу” (Top down method) съгласно методологичните указания на Класификацията на икономическите дейности (КИД - 2008) (NACE Rev. 2) в съответствие с разпоредбите на Регламент (ЕО) No 1893/2006 на Европейския парламент и на Съвета.*

*Съгласно Търговският закон, при учредяване на дадена фирма в ТР може да се впише всякакви дейности, които ще упражнява дадено ЮЛ, както и такива които няма да упражнява.*

*Ограниченията в избора на предмет на дейност, е свързан с определени дейности, за упражняването на които има специални изисквания, например:*

*-застраховане - това е дейност, която не може свободно да запишеш в предмета на дейност на дружеството си. Относно застрахователната дейност важат особени правила и изисквания, които се намират в Кодекс за застраховането.*

*-здравно осигуряване - дейност, която е уредена от Закон за здравното осигуряване и за която също важат особени правила.*

*-превоз на товари по вътрешни водни пътища - отново това е дейност, за която има специални изисквания и не може да бъде упражнявана, ако не отговаряш на тях.*

*-банкова дейност - също извършвана под лицензионен режим единствено от акционерни дружества.*

*Във връзка с горното, моля УО да внесе разяснение за тълкуване на точка 1.1.2 от УК по процедурата.*

*Поздрави,*

*Екипът на „ЛЕВЪРИДЖ КОНСУЛТ“ ООД*

*Поздрави!*

*Екип на "Левъридж консулт" ООД*

*гр. София 1680, ул. "Родопски извор" №24, офис 5*

**Отговори:**

**1.** Съгласно УК, т. 14.1.3 „Допустими за финансиране разходи по настоящата процедура“, т. 14.1.3.8 „Специализирана складова техника и складови транспортни средства за обслужване на стопанството (електрокари и мотокари, теглителна техника, транспалетни колички и хладилни контейнери), включително придобити чрез финансов лизинг“.

За видовете и количествата на специализираната **складова** техника и **складови** транспортни средства за обслужване на стопанството УО на ПМДР не е въвел ограничения. Но кандидатите, следва да имат предвид, че **закупуването на строителна механизация е недопустим разход**.

**2.** УО на ПМДР **няма да изисква като условие за допустимост от кандидатите** да са юридически лица, учредени с основен предмет на дейност рибовъдство или еквивалентен в областта на производството на аквакултури, вписан в Търговския регистър и регистъра на юридическите лица с нестопанска цел към Агенцията по вписванията. Изискването за юридически лица, учредени с основен предмет на дейност рибовъдство или еквивалентен в областта на производството на аквакултури **е задължително за всички лица, които искат да получат точки по критерии 4** от т. 22. „Критерии и методика за оценка на проектните предложения“ на УК.

Можете да видите и отговора на въпрос V. на Зорислава Георгиева.

--------------------------------------------------------------------------------------------------------------

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.011 „Продуктивни инвестиции в аквакултурите“,**

**мярка 2.2. „Продуктивни инвестиции в аквакултурите“,**

**Програма за морско дело и рибарство 2014-2020 г. (ПМДР),**

**одобрени с Докладна записка № 93-6277 / 20.09.2019 г.**

**от Ръководителя на Управляващия орган на ПМДР**

*Забележка: Въпросите на кандидатите се публикуват в курсив „Italic” без допълнителна редакция.*

**I. Въпроси на Ева Веселинова:**

***From:*** *Eva Veselinova <**eva\_veselinova\_@abv.bg**>*

***Sent:*** *Wednesday, August 14, 2019 12:20 PM*

***To:*** *pmdr <**pmdr@mzh.government.bg**>*

***Subject:*** *ВЪПРОСИ ПО ПРОЦЕДУРА BG14MFOP001-2.011 „Продуктивни инвестиции в аквакултурите“*

*1. В Условията за кандидатстване е записано, че:*

*"За всички предварителни разходи по т. 14.1.4, кандидатът прилага към Формуляра за кандидатстване две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности."*

*Точка 14.1.4. включва:*

*"14.1.4.1. закупуване на ноу-хау, патентни права и лицензи, необходими за изготвяне и/или изпълнение на проекта;*

*14.1.4.2. разходи за подготовка на проекта, инженерни проучвания, оценки, анализи и изготвяне на технически и/или технологичен проект;*

*14.1.4.3. закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта, в съответствие с чл. 19 от ПМС № 189 от 2016 г."*

*Необходимо ли е да се предоставят по две оферти и за лицензи и закупуване на земя (т.14.1.4.1 и 14.1.4.3), тъй като това на практика е невъзможно да бъде изпълнено - как да се дадат съпоставими оферти заедно със списък на договори със сходен предмет и декларация за годишен оборот за разход за земя или патентно право? Няма как оферентите да са изпълнили такива условия конкретно за разходите по т. 14.1.4.1 и 14.1.4.3, тъй като това са специфични и уникални разходи сами по себе си.*

*2. Във връзка с критериите за подбор, моля да разясните условието "Основна дейност от аквакултура (за предходните три години поне 50% от приходите на кандидата са от аквакултурно производство)". Въпросните минимум 50% от приходите за всяка година поотделно ли се прилага за да се получат точките или се гледа общия оборот сумарно за трите години и така се смята процентът?*

*Т.е. трябва 2016 - min 50% приход от аквакултури И 2017 - min 50% приход от аквакултури И 2018 - min 50% приход от аквакултури, за да се изпълни критерия*

*ИЛИ*

*трябва min 50% от Сума приход 2016г+2017г+2018г да е от аквакултури?*

**Отговори:**

1. При разработването на Условията за кандидатстване (УК) с проектни предложения (ПП) по процедура чрез подбор на проекти BG14MFOP001-2.011 „Продуктивни инвестиции в аквакултурите“, за разлика от предходните приеми по мярката, УО на ПМДР е възприел по препоръка на Одитния орган подход да бъдат разделени всички предварителни разходи от разходите, извършени по време на изпълнение на ПП. В тази връзка, разходите за независим строителен надзор, авторски надзор и инвеститорски контрол, и разходите за организация и управление на проектите са отнесени към допустимите разходи по време на изпълнение на ПП, които заедно с предварителните разходи (с изкл, на разходите за закупуване на земя) са ограничени до 5% от допустимите разходи по проекта.

Тъй като разходите за организация и управление на проектите са поставени заедно с тези за независим строителен надзор, авторски надзор и инвеститорски контрол следва, че те са ограничени до два процента от разходите за СМР. А **разходите за организация и управление на проектите, следва да са относими и ограничени само от общата стойност на допустимите разходи по проекта.**

За да внесе яснота и да улесни кандидатите при отнасянето на допустимите разходипо ПП, УО на ПМДР предоставя обща част в отговора по въпросите и уточнява, че те следва да бъдат структурирани по следният начин:

**1. Разходи, извършени преди подаване на ФК**:

1.1. Разходи за закупуване на ноу-хау, патентни права и лицензи, необходими за изготвяне и/или изпълнение на проекта;

1.2. Разходи за подготовка на проекта, изготвяне на технически и/или технологичен проект и инженерни проучвания, оценки и анализи, които имат пряка връзка с изпълнението на проекта.

**2. Разходи, извършени по време на изпълнение на ПП**:

2.1. Разходи за независим строителен надзор, авторски надзор и инвеститорски контрол, **ограничени до 2% от разходите за СМР** (в съответствие с чл. 39 от ПМС № 189 от 2016 г.);

2.2. Разходи за организация и управление на проектите (съгласно чл. 7, ал. 2, т. 4 от ПМС № 189 от 2016 г.).

**Разходите по т. 1** (разходите по т. 1.1 + разходите по т. 1.2) **+ разходите по т. 2** (разходите по т. 2.1 (ограничени до 2% от разходите за СМР) + разходите по т. 2.2) следва да бъдат общо равни или по-малки от 5 на сто от общата стойност на допустимите разходи по проекта.

В т. 14.1.4, регламентираща предварителните разходи са посочени допустимите за финансиране разходи, извършени от кандидата преди подаването на формуляра за кандидатстване, включително допустимите разходи (т. 14.1.4.1) по проекта за придобиване на права за използване чужда интелектуална собственост, която е свързана с реализацията на проекта, както и закупуване на земя (т. 14.1.4.3), която има пряка връзка с изпълнението на проекта и е в размер до 10 на сто от общите допустими разходи по проекта, в съответствие с чл. 19 от ПМС № 189 от 2016 г.

В т. 24. „Списък на документите, които се подават на етап кандидатстване“, подточка 18 в скобки е посочено в кои случаи се прилагат две независими, съпоставими и конкурентни оферти и кога е неприложимо, като т. 14.1.4.1 следва да бъде отнесена към неприложими случаи.

В пакета документи не са разгледани отделно случаите, при които има закупуване на патентни права, полезни модели и ноу-хау и за закупуването на земя, но е очевидно, че **не може да се изискват две независими оферти**, когато разходите за такива операции са свързани с интелектуална собственост на определено лице или когато се закупува земя, която има пряка връзка с изпълнението на проекта.

Следва да се има предвид, че когато се придобива патент или полезен модел за иновация се представят документи от Патентното ведомство на Република България за тяхното доказване:

- патент за изобретение,

 или

- свидетелство за регистрация на полезен модел за иновацията, внедрявана по проекта.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен харектер, а да съдържат оценка за иновативния продукт/процес/съоръжения и да доказват неговата иновативност.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходо-оправдателни документи. Представя се документ (уведомление/удостоверение) от Патентното ведомство, че договора е вписан в техният регистър.

Следва да се има предвид, че предметът на лицензионният договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако предвиждате придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на т. 1.1. Процедури за избор на изпълнител от Условията за изпълнение на проекти по настоящата процедура.

Обобщавайки, в случаите когато проектът е свързан с придобиването на патент, полезен модел, ноу-хау или закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта **не се изискват две независими оферти**. Във всички останали случаи кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности. Следователно, когато предварителните разходи не са предмет на придобиване на интелектуални права или закупуване на земя, то при липса на две независими оферти, същите няма да бъдат признати и съответно изплатени.

2. В съответствие с целите на процедурата и във връзка с изпълнението на критерий „Основна дейност от аквакултура (за предходните три години поне 50% от приходите на кандидата са от аквакултурно производство)", следва кандидатите да докажат, че **поне 50% от приходите им са от аквакултурно производство за всяка една от последните три години, предхождащи годината на кандидатстване.**

**II. Въпрос на ЕТ " НЮ ЕКО ВИЖЪН - МАРИН ХРИСТОВ":**

***From:*** *Ани Георгиева [**ani\_np@abv.bg**]*

***Sent:*** *Monday, August 26, 2019 12:08 PM*

***To:*** *pmdr*

***Subject:*** *мярка 2.2. „Продуктивни инвестиции в аквакултурите“*

*Здравейте,*

*Във връзка с публикувани*

*У С Л О В И Я З А К А Н Д И Д А Т С Т В А Н Е*

*с проектни предложения за предоставяне на безвъзмездна финансова помощ по*

*Програма за морско дело и рибарство 2014-2020 г., финансирана от Европейския фонд за морско дело и рибарство*

*мярка 2.2. „Продуктивни инвестиции в аквакултурите“*

*Процедура чрез подбор на проекти*

*BG14MFOP001-2.011 „Продуктивни инвестиции в аквакултурите"*

*Бих искала да попитам правилно ли разбираме текста в указанията в тачка 10 където е записано:*

*10. Процент на съфинансиране:*

*Финансовата помощ по реда на настоящата процедура е безвъзмездна и се предоставя в рамките на определения бюджет за мярката в ПМДР 2014 - 2020 г., от които:*

*Процент на съфинансиране от ЕФМДР – 75%*

*Процент на съфинансиране от националния бюджет – 25%*

*Максимален интензитет на безвъзмездната финансова помощ – 50%.*

*Интензитетът на финансирането на операции, осъществявани от предприятия, които попадат извън определението за МСП, се намалява с 20 процентни пункта, т.е. максималния интензитет на безвъзмездната финансова помощ*

*т.е. горенаписаното го разбираме като....ако БФП за която подаваме проектно предложение за 30 000 лв. то кандидата следва да осигури още 30 000 лв за съфинансиране по проекта който ще е на стойност 60 000 лв.*

*На тази стойност следва да бъде разработено проектното предложение или ....*

*Моля, за вашите разяснения!*

*Поздрави,*

*Ани Георгиева*

*Представител на ЕТ " НЮ ЕКО ВИЖЪН - МАРИН ХРИСТОВ"*

*тел. за контакт 0884031069*

**Отговор:**

В Условията за кандидатстване с проектни предложения за предоставяне на безвъзмездна финансова помощ мярка 2.2. „Продуктивни инвестиции в аквакултурите“ ясно е посочен максимален интензитет на безвъзмездната финансова помощ – 50%. Това означава, че когато един одобрен проект е коректно изпълнен, то на кандидата ще му бъдат възстановени 50% от направените допустими разходи (безвъзмездна финансова помощ за кандидата).

Ако УО на ПМДР се възползва от Вашия пример, като използва същите цифри и едно проектно предложение е на обща стойност 60 000 лв., то размерът на безвъзмездна финансова помощ, която ще бъде възстановена на кандидата ще бъде 50% от общите допустими разходи по проекта или 30 000 лв.

**III. Въпрос на Зорислава Георгиева:**

*From: Zorislava Georgieva [**zorislava\_georgieva@abv.bg**]*

*Sent: Wednesday, September 4, 2019 3:16 PM*

*To: pmdr*

*Subject: BG14MFOP001-2.006 „Продуктивни инвестиции в аквакултурите*

*Кандидатът има изградено рециркулационно стопанство за отглеждане на риба, допустимо ли е да кандидатства за модернизиране на съществуващото стопанство, чрез изграждане на навес, закупуване на термопомпа и фотофолтаична система за собствени нужди, с което ще повиши  енергийната ефективност, както и качеството, количеството и добавената стойност на продуктите от аквакултури.*

**Отговор:**

По отворената за прием на проектни предложения процедура BG14MFOP001-2.011 на мярка 2.2 „Продуктивни инвестиции в аквакултурите" **не са допустими разходи за изграждане или модернизация на рециркулационни системи.**

**IV. Въпроси на „Дженерис“ АД:**

*From: GENERIS AD [**generisad@gmail.com**]*

*Sent: Tuesday, September 10, 2019 1:18 PM*

*To: pmdr*

*Subject: Въпроси относно мярка 2.2. „Продуктивни инвестиции в аквакултурите“*

*Здравейте,*

*Относно отворена процедура за кандидатстване BG14MFOP001-2.011 - Продуктивни инвестиции в аквакултурите от Програма за морско дело и рибарство 2014-2020 г., моля за разяснение по следните въпроси:*

*1. Допустим ли е за финансиране проект, предвиждащ реконструкция на водоем, в който ще се отглеждат риби от личинка до зряла риба, с цел продажба?*

*2. В Точка 2 от раздел 13.1. „Допустими дейности" е описано, че безвъзмездната финансова помощ се предоставя на кандидат, само ако бъде ясно доказано чрез независим маркетингов доклад, изготвен съгласно (Приложение № 1), че съществуват добри и устойчиви перспективи за пазарна реализация на продукта. Лице с каква правоспособност следва да изготви този доклад?*

*3. Раздел 9. „Минимален (ако е приложимо) и максимален размер на безвъзмездната финансова помощ за конкретен проект“ гласи: „Максималният размер на допустимата безвъзмездна финансова помощ за един проект е 550 000 лева“. Каква е максималната стойност на общите допустими разходи по проекта, с който се кандидатства - 1 100 000 лв., или 550 000 лв.?*

*ДЖЕНЕРИС АД*

*ЕИК: 200084573*

*гр. София 1000*

*ул. "Екзарх Йосиф" № 66*

*Tел.: 0893777705*

*Skype: GenerisAD*

**Отговори:**

**1.** Предвид целите на подпомагането по процедура за подбор на проекти BG14MFOP001-2.011 „Продуктивни инвестиции в аквакултурите", разходите за възстановяване или реконструкция на производствени съоръжения, свързани с размножаването и отглеждането на риба и други водни организми е допустим разход по посочената процедура.

С оглед на така зададеният въпрос, **следва обаче да се имат предвид и технологичните и икономически аспекти на отглеждането на риба**. На УО на ПМДР не му е известна технологична схема в рибовъдната практика, при изкуствено отглеждане на риба, при която в един рибовъден басейн се отглеждат личинки, малки рибки, риба за косумация и маточни стада. Следователно, следва да се имат предвид тези аспекти на отглеждането на риба и да се оцени технологичната и икономическа целесъобразност на този подход.

**2.** УО на ПМДР има изготвен Маркетингов доклад. Към Условията за кандидатстване по процедура BG14MFOP001-2.011 „Продуктивни инвестиции в аквакултурите" **е приложен самият Маркетингов доклад за видовете риба и рибни продукти с добър и много добър пазарен потенциал (същият представлява Приложение № 1)**, който следва да бъде използван от кандидатите при изготвянето на проектните предложения. В доклада е посочен пазарният потенциал на различните видове аквакултури.

**3.** Интензитетът на безвъзмездната финансова помощ е в размер на 50% от стойността на общите допустими разходи по проекта и безвъзмездната финансова помощ е с максимален праг от 550 000 лева, т.е. инвестицията по проекта може да бъде в размер на 1,1 млн. лева. Когато общите допустими разходи по проекта са по-големи от 1 100 000 лв., всички разходи над тази сума са изцяло за сметка на кандидата.